《花游曲和铁厓先生》
元代·马麟

绮楼十二浮空濛，宝衣翠络熏麝风。宫装窈窕银屏里，鹦鹉呼名隔江水。

荔枝木瓜花覆门，珠佩丁东摇曲裙。馆娃宫里潘妃步，赢得一丘红粉墓。

探花仙子何处来，乳酒百罚行深杯。夜阑酒倒挥玉椀，遮莫城头催漏板。

人生一身东复西，花游日日须留题。尚记题诗动宫使，字落骊珠三十四。

金花重赐五云笺，制作清平乐府篇。

作者简介：昆山东沧人，字公振，一字国瑞。嗜读书。元季避兵松江，筑室鉴池，有田园花木之趣，日诵经史。遇佳客往来，则觞咏不辍。有《公振集》。